SET ปิดเช้าลบ 0.26 จุด ไร้ปัจจัยใหม่หนุน นลท.รอตัวเลขจ้างงานสหรัฐ-เจรจา “รัสเซีย-ยูเครน”
SET ปิดเช้าลบ 0.26 จุด แกว่งแคบไร้ปัจจัยใหม่หนุน นลท.รอตัวเลขการจ้างงานนอกภาคเกษตรของสหรัฐคืนนี้ และการเจรจาสันติภาพระหว่างรัสเซียและยูเครน บ่ายคาดแกว่งในกรอบต่อไป ให้แนวรับ 1,690 จุด แนวต้าน 1,700 จุด
SET ปิดเช้าลบ 0.26 จุด แกว่งแคบไร้ปัจจัยใหม่หนุน นลท.รอตัวเลขการจ้างงานนอกภาคเกษตรของสหรัฐคืนนี้ และการเจรจาสันติภาพระหว่างรัสเซียและยูเครน บ่ายคาดแกว่งในกรอบต่อไป ให้แนวรับ 1,690 จุด แนวต้าน 1,700 จุด
1 เม.ย. 2565

โดยนักวิเคราะห์ กล่าวว่า ตลาดหุ้นไทยเช้าวันนี้แกว่งตัวในกรอบแคบๆ ยังไม่มีปัจจัยใหม่เข้ามาสนับสนุน เนื่องจากนักลงทุนยังรอติดตามการเปิดเผยตัวเลขการจ้างงานนอกภาคเกษตรของสหรัฐคืนนี้ และการเจรจาสันติภาพครั้งที่ 4 ระหว่างรัสเซียและยูเครนที่จะเกิดขึ้นในวันนี้เช่นกัน แต่ก็ยังมีแรงเก็งกำไรเข้ามากในหุ้นขนาดกลางและเล็กช่วยประคองตลาดไว้ได้บ้าง
ขณะที่ตลาดหุ้นอื่นในภูมิภาคเอเชียเช้านี้ส่วนใหญ่เคลื่อนไหวในแดนลบ โดยถูกกดดันจากดัชนีหุ้นดาวโจนส์ปิดร่วงลงกว่า 500 จุดเมื่อคืนนี้จากความกังวลสงครามรัสเซีย-ยูเครน และการเร่งขึ้นอัตราดอกเบี้ยของธนาคารกลางสหรัฐ (เฟด) หลังจากดัชนีราคาการใช้จ่ายเพื่อการบริโภคส่วนบุคคล (PCE) พุ่งสูงสุดในรอบเกือบ 40 ปี รวมถึงข้อมูลเศรษฐกิจที่อ่อนแอของจีน
สำหรับแนวโน้มในช่วงบ่าย นักวิเคราะห์ คาดว่า ตลาดฯน่าจะยังคงแกว่งตัวในกรอบ แนวรับ 1,690 จุด และแนวต้านที่ 1,700 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 1,757.45 ล้านบาท ปิดที่ 118.50 บาท เพิ่มขึ้น 4.50 บาท
TEAMG มูลค่าการซื้อขาย 1,684.80 ล้านบาท ปิดที่ 6.90 บาท เพิ่มขึ้น 1.15 บาท
SVOA มูลค่าการซื้อขาย 1,475.40 ล้านบาท ปิดที่ 3.92 บาท เพิ่มขึ้น 0.58 บาท
PTTEP มูลค่าการซื้อขาย 892.15 ล้านบาท ปิดที่ 145.00 บาท เพิ่มขึ้น 1.00 บาท
TRUE มูลค่าการซื้อขาย 890.95 ล้านบาท ปิดที่ 5.20 บาท เพิ่มขึ้น 0.05 บาท